***Výbor Národnej rady Slovenskej republiky***

***pre kultúru a médiá***

55. schôdza výboru

K č. CRD - 2198/2021

**147a**

**Uznesenie**

**Výboru Národnej rady Slovenskej republiky pre kultúru a médiá**

**z 1. februára 2022**

k vládnemu návrhu zákona o mediálnych službách a o zmene a doplnení niektorých zákonov (zákon o mediálnych službách), **(tlač 762).**

**Výbor Národnej rady Slovenskej republiky pre kultúru a médiá**

**dopĺňa uznesenie č. 147a z  26. januára 2022** k vládnemu návrhu zákona o mediálnych službách a o zmene a doplnení niektorých zákonov (zákon o mediálnych službách), **(tlač 762)** v časti pozmeňujúce a doplňujúce návrhy takto:

1. V čl. I § 215 ods. 1 sa vypúšťajú slová „v čase od 6.00 h do 24.00 h.“.

Návrh predpokladá povinnosť vysielania 25 % pre súkromných vysielateľov a 35 % pre verejnoprávneho vysielateľa vyhradiť v rámci rozhlasového vysielania čas pre slovenské hudobné diela. Navrhované vymedzenie časového rozdelenia na dva rovnaké dvanásťhodinové úseky má za cieľ zamedziť hraniu slovenských hudobných diel len počas nočných hodín, kedy je počúvanosť rádií výrazne nižšia. Vysielateľ tak bude mať povinnosť splniť kvótu rovnomernejšie v rámci 24 hodín. Úprava nemá zásadný vplyv na stanovené percentá času ani na výšku platieb do organizácií kolektívnej správy. Návrh teda nebude mať vplyv na zníženie príjmov autorov a výkonných umelcov.

1. V čl. I § 215 ods. 2 sa slová „v čase od 6.00 h do 24.00 h.“ nahrádzajú slovami „osobitne v čase od 00.00 h do 12.00 h a osobitne v čase od 12.00 h do 24.00 h“.

Návrh predpokladá povinnosť vysielania 25 % pre súkromných vysielateľov a 35 % pre verejnoprávneho vysielateľa vyhradiť v rámci rozhlasového vysielania čas pre slovenské hudobné diela. Navrhované vymedzenie časového rozdelenia na dva rovnaké dvanásťhodinové úseky má za cieľ zamedziť hraniu slovenských hudobných diel len počas nočných hodín, kedy je počúvanosť rádií výrazne nižšia. Vysielateľ tak bude mať povinnosť splniť kvótu rovnomernejšie v rámci 24 hodín. Úprava nemá zásadný vplyv na stanovené percentá času ani na výšku platieb do organizácií kolektívnej správy. Návrh teda nebude mať vplyv na zníženie príjmov autorov a výkonných umelcov.

Kristián **Čekovský, v. r.**

predseda výboru

overovatelia výboru:

Jarmila **Vaňová, v. r.**

Jana **Vaľová**